《对仙华雪怀》
宋代·方凤

仙华万仞石离离，山上崭崭万壑危。
雪与梅花俱在望，琴携野鹤转相随。
清如和靖西湖夜，兴如王猷剡上时。
我欲酬诗追雅调，寒山鸟迹少于飞。

作者简介：（1240—1321）宋元间婺州浦江人，一名景山，字韶卿(韶父)，号岩南。宋末恩授容州文学，入元不仕。善为古今诗，不缘雕琢，体裁纯密，自成一家。有《存雅堂稿》等。